La Regidoria d’Educació informa sobre l’ampliació de termini per a sol·licitar el Bo Infantil
2025-07-24

La Regidoria d’Educació de l’Ajuntament de Burjassot, dirigida per Laura Espinosa, vol informar a les famílies sobre una informació rellevant sobre el Bo Infantil. Es tracta de l’ampliació del termini per a la presentació de sol·licituds per a rebre les ajudes econòmiques destinades a l’escolarització en les escoles i centres d’educació infantil de primer cicle de la Comunitat Valenciana (Bo Infantil) per al curs escolar 2017-2018.

Així, fins al dia 2 de juny, ha quedat fixat el termini de presentació per part de les famílies, de les sol·licituds d’aquestes ajudes econòmiques, conegudes com a Bo Infantil, mentre que fins al dia 6 de juny, queda fixat el termini de tramitació d’aquestes sol·licituds per part dels centres, d’acord amb el procediment establit en l’apartat sisé de la resolució de convocatòria d’aquestes ajudes.

Donada la repercussió social i econòmica d’aquestes ajudes, en la qual participen un elevat nombre de sol·licitants, així com de centres, i en la mesura que amb una ampliació dels terminis no es perjudiquen drets de tercers, s’ha fet necessari ampliar aquests terminis, tot açò de conformitat amb el previst en l’article 32 de la Llei 39/2015, d’1 d’Octubre, del Procediment Administratiu Comú de les Administracions Públiques.